CPF คาดยอดขายไส้กรอก “บุชเชอร์” ปีนี้โต 25% หลังจัดงบ 30 ลบ.ตีตลาดทุกช่องทาง
CPF คาดยอดขายไส้กรอก "บุชเชอร์" ปีนี้โต 25% หลังจัดงบ 30 ลบ.ตีตลาดทุกช่องทาง
CPF คาดยอดขายไส้กรอก "บุชเชอร์" ปีนี้โต 25% หลังจัดงบ 30 ลบ.ตีตลาดทุกช่องทาง
12 มิ.ย. 2562

นายวิทวัส ตันติเวสส รองกรรมการผู้จัดการบริหารด้านการตลาดกลาง บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า บริษัทคาดว่ายอดขายไส้กรอก “บุชเชอร์” ปี 2562 จะเติบโตได้ถึง 25% จากปีก่อน โดยวางงบทำการตลาดปีนี้ไว้ที่ระดับ 30 ล้านบาทสูงขึ้นจากปีก่อนมากกว่า 50% ซึ่งจะเน้นกิจกรรมทางการตลาดและการสื่อสารเต็มรูปแบบทั้งในช่องทางออนไลน์ทีวี สื่อบนบีทีเอส สื่อนอกบ้านและสื่อ ณ จุดขายออกมาต่อเนื่องตลอดทั้งปี
โดยปัจจุบันตลาดไส้กรอกมีมูลค่ากว่า 3.7 หมื่นล้านบาทแบ่งเป็นตลาดไส้กรอกระดับพรีเมียมราว 6% ส่วนที่เหลือเป็นตลาดระดับกลาง-ล่างอีก 94% ถือว่ายังมีความสามารถเติบโตได้เนื่องจากเป็นตลาดที่ค่อนข้างใหญ่ซึ่งบริษัทยังมีกำลังการผลิตเพียงพอสำหรับรองรับการขยาย ขณะที่ปัจจุบันคนไทยบริโภคมีการบริโภคไส้กรอกเฉลี่ย 5 กิโลกรัม/คน/ปีถือว่ายังต่ำเมื่อเทียบกับสหรัฐที่มีการบริโภคราว20 กิโลกรัม/คน/ปีเนื่องจากไม่ได้บริโภคเป็นอาหารมื้อหลัก
ทั้งนี้ “บุชเชอร์” ถือเป็นผู้นำตลาดกลุ่มพรีเมี่ยม และครั้งนี้จะต่อยอดความเป็นผู้นำอีกครั้งจากไส้กรอกคุณภาพที่มีผวสัมผัสแบบเนื้อบดหยาบ ซึ่งเป็นเอกลักษณ์โดดเด่นเฉพาะตัวของบุชเชอร์
สำหรับการพัฒนาตัวผลิตภัณฑ์ให้ตรงความต้องการของผู้บริโภค การนำเสนอไส้กรอกในแพ็กเกจใหม่ และใช้จุดแข็งด้านจุดจำหน่ายทั้งในช่องทางร้านสะดวกซื้อ และซุปเปอร์มาร์เก็ตชั้นนำ รวมถึงแคมเปญการตลาดที่มีการเลือก นนท์ ธนนท์ มาเป็นพรีเซ็นเตอร์
ทั้งนี้ผลิตภัณฑ์ “บุชเชอร์” โฉมใหม่ทั้งไส้กรอกรสต้นตำรับ (ชไวเวิร์สท) รสพริก (ชไวเวิร์สท ชิลลี่) และรสชีส (ชีสเวิร์สท) โดยมียอดขายผ่านช่องทางหลักอย่าง เซเว่นอีเลฟเว่นถึงกว่า 50% การขยายสาขาของเซเว่นอีเลฟเว่นอย่างต่อเนื่องจึงเป็นปัจจัยสำคัญ ที่มีผลบวกต่อการเติบโตของตลาดไส้กรอกพรีเมี่ยมอย่างบุชเชอร์อย่างมาก นอกจากนี้มีช่องทางผ่านแม็คโคร ซีพีเฟรชมาร์ท และห้างสรรพสินค้าชั้นนำทั่วประเทศ